BANPU ทุ่ม 2.4 พันล้าน เข้าถือ “ดูราเพาเวอร์ฯ” ดันเพิ่ม 65.10% เสริมธุรกิจกักเก็บพลังงาน
BANPU ทุ่ม 2.42 พันล้าน เข้าถือ “ดูราเพาเวอร์ โฮลดิ้งส์” เพิ่ม ดันสัดส่วนแตะ 65.10% เพื่อเสริมแกร่งธุรกิจกักเก็บพลังงาน “บ้านปู เน็กซ์” ในอนาคต
BANPU ทุ่ม 2.42 พันล้าน เข้าถือ “ดูราเพาเวอร์ฯ” เพิ่มดันสัดส่วนแตะ 65.10% เสริมแกร่งธุรกิจกักเก็บพลังงาน
21 ก.พ. 2566

บริษัท บ้านปู จํากัด (มหาชน) หรือ BANPU เปิดเผยว่า BPIN Investment Co., Ltd (BPINI) ซึ่งเป็นบริษัทในกลุ่ม และเป็นบริษัทย่อย ของ บริษัท บ้านปู เน็กซ์ จํากัด (Banpu NEXT) ได้เพิ่มสัดส่วนการลงทุนในบริษัท ดูราเพาเวอร์ โฮลดิ้งส์ จํากัด (Durapower) ซึ่งเดิมจัดประเภทเป็นบริษัทร่วมทุน โดย BPINI ถือหุ้นในสัดส่วนร้อยละ 47.68
ทั้งนี้ภายหลังการเพิ่มทุนทำให้สัดส่วนการถือหุ้นเพิ่มเป็นร้อยละ 65.10 และเปลี่ยนสถานะเป็นบริษัทย่อย โดยมีมูลค่าการลงทุนเพิ่มในครั้งนี้ อยู่ที่ 70 ล้านเหรียญสหรัฐฯ หรือประมาณ 2,421.30 ล้านบาท การลงทุนเพิ่มในครั้งนี้เพื่อการเติบโตธุรกิจระบบกักเก็บพลังงาน และสร้างศักยภาพทางการตลาดในธุรกิจดังกล่าวให้แก่ Banpu NEXT ซึ่งเป็นหนึ่งในธุรกิจที่สำคัญตามแผนกลยุทธ์ที่วางไว้